15 หุ้นวิ่งระเบิดในรอบ 5 เดือน
เป็นธรรมเนียมประจำที่หนังสือพิมพ์ “ข่าวหุ้นธุรกิจ” จะต้องมีการรีวิวความเคลื่อนไหวราคาหุ้นของบริษัทจดทะเบียนในตลาดหลักทรัพย์ (SET) ในแต่ละช่วงระยะเวลา เพื่อให้นักลงทุนรับรู้ รับทราบ ว่ามีหุ้นตัวไหนบ้างที่ราคาวิ่งระเบิดระเบ้อ
19 มิ.ย. 2559

เป็นธรรมเนียมประจำที่หนังสือพิมพ์ “ข่าวหุ้นธุรกิจ” จะต้องมีการรีวิวความเคลื่อนไหวราคาหุ้นของบริษัทจดทะเบียนในตลาดหลักทรัพย์ (SET) ในแต่ละช่วงระยะเวลา เพื่อให้นักลงทุนรับรู้ รับทราบ ว่ามีหุ้นตัวไหนบ้างที่ราคาวิ่งระเบิดระเบ้อ
รอบนี้ เป็นการสำรวจความเคลื่อนไหวราคาหุ้นในช่วง 5 เดือน นับตั้งแต่ วันที่ 30 ธ.ค.58 –31 พ.ค.59 พบว่า มีหุ้นหลายตัวที่ปรับตัวขึ้นอย่างร้อนแรง ไปในทิศทางเดียวกับดัชนีที่ปรับตัวขึ้น โดยวันที่ 30 ธ.ค.58 ดัชนีอยู่ที่ 1,288.02 จุด ขณะที่วันที่ 31 พ.ค.59 ดัชนีอยู่ที่ 1,424.28 จุด ผลดังกล่าวพบว่า ดัชนีมีการปรับตัวเพิ่มขึ้น 136.26 จุด หรือบวกไป 10.57%
นั่นก็หมายความว่า นับตั้งแต่ต้นปี 2559 จนถึงเดือนพฤษภาคม 2559 ตลาดหุ้นไทยมีพัฒนาการที่ดีขึ้นเรื่อยๆ อย่างชัดเจน!
ในส่วนของหุ้นที่ปรับตัวขึ้นร้อนแรงในช่วง 5 เดือน จะมีอยู่เยอะพอสมควร ซึ่งไม่สามารถนำเสนอได้หมด จึงข้อยกตัวอย่างมาเพียง 15 ตัวแรก ที่สามารถปรับตัวขึ้นไปกว่า 55% ได้แก่ BIG, CRANE, THAI, TKN, MALEE, KTP, GL, EASON, SMPC, COM7, VIH, CPF, BSBM, BWG และ IVL
สำหรับตัวแรก บริษัท บิ๊ก คาเมร่า คอร์ปอเรชั่น จำกัด (มหาชน) หรือ BIG ราคาหุ้นเพิ่มขึ้น 132.26 % จากราคา (ณ วันที่ 30 ธ.ค.58) อยู่ที่ระดับ 1.55 บาท บวก 2.05 บาท มาอยู่ที่ 3.60 บาท (ณ วันที่ 31 พ.ค.59) สาเหตุที่ราคาหุ้นวิ่งอย่างจรวด 1. บริษัทมีผลประกอบการที่เติบโตอย่างแข็งแกร่ง 2.มีบทวิเคราะห์ออกมาแนะนำเป็นระยะๆ ล่าสุดมี บล. ดีบีเอส วิคเคอร์ส ยังคงแนะนำ “ซื้อ” ให้ราคาเป้าหมาย 4.50 บาท
ตัวที่สอง บริษัท ชูไก จำกัด (มหาชน) หรือ CRANE ราคาหุ้นเพิ่มขึ้น 104% จากราคา (ณ วันที่ 30 ธ.ค.58) อยู่ที่ระดับ 1.55 บาท  บวก 2.05 บาท มาอยู่ที่ 3.60 บาท (ณ วันที่ 31 พ.ค.59) สาเหตุที่ราคาหุ้นปรับตัวขึ้นอาจได้อานิสงส์จาก 1 ผลการดำเนินงานปีนี้จะเทิร์นอะราวด์ 2. บริษัทเดินหน้าดีลงานใหม่ในประเทศต่อเนื่องเสริมรายรับอนาคต 3.บริษัททุ่มงบ 200 ล้านบาท เพื่อจัดซื้อเครื่องจักรใหม่เพิ่มเติม เพื่อเสริมศักยภาพการดำเนินธุรกิจให้เช่าเครื่องจักรปรับตัวดีขึ้น
ตัวที่สาม บริษัท การบินไทย จำกัด (มหาชน) หรือ THAI ราคาหุ้นเพิ่มขึ้น 95% จากราคา (ณ วันที่ 30 ธ.ค.58) อยู่ที่ระดับ 9.20 บาท บวก 8.80 บาท มาอยู่ที่ 18.00 บาท (ณ วันที่ 31 พ.ค.59) สาเหตุที่ราคาหุ้นปรับตัวขึ้น มีปัจจัยผลการดำเนินงานไตรมาส 1 กลับมามีกำไรแข็งแกร่งจากที่เคยขาดทุนหนักมาตั้งแต่ปี 2556-2558
ประกอบกับ ดร.สมคิด จาตุศรีพิทักษ์ รองนายกฯ ออกมาให้สัมภาษณ์ถึงอนาคตการบินไทยว่า “ผลประกอบการจะดีขึ้น คาดว่าพ้นจุดต่ำสุดไปแล้ว และจะเริ่มเทคออฟในปีนี้ เข้าใจว่าปีนี้การบินไทยจะมีกำไร และจะมีกำไรต่อเนื่องไปในอีก 5-10 ปีข้างหน้า” ตรงนี้ยิ่งทำให้ราคาหุ้นมีการปรับตัวขึ้นมาอย่างต่อเนื่อง
นี่เป็นเพียงตัวอย่างข้อหุ้นปรับตัวขึ้นร้อนแรง เพื่อจะเป็นแนวทางให้นักลงทุนเอาไว้ตัดสินใจต่อการลงทุนในอนาคต
ส่วนความเคลื่อนไหวของราคาหุ้นอีก 12 ตัวดูได้จากตาราง
…
 
ตัวอย่าง 15 บริษัทที่มีการปรับตัวขึ้นอย่างร้อนแรงในรอบ 5 เดือน ของปี 2559